Document ID: 32006R0409

UREDBA KOMISIJE (ES) št. 409/2006
z dne 9. marca 2006
o spremembi uredb (ES) št. 174/1999, (ES) št. 581/2004 in (ES) št. 582/2004 v zvezi z ravnijo varnosti pri izvoznih dovoljenjih v sektorju mleka
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode (1) in zlasti člena 31(14) Uredbe,
ob upoštevanju naslednjega:
(1)
Člen 9 Uredbe Komisije (ES) št. 174/1999 z dne 26. januarja 1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne izdelke (2) uvaja varščine, ki se položijo na dan vložitve zahtevkov za izvozno dovoljenje.
(2)
Člen 3 Uredbe Komisije (ES) št. 581/2004 z dne 26. marca 2004 o odprtju stalnega razpisa za izvozna nadomestila glede nekaterih vrst masla (3) in člen 3 Uredbe Komisije (ES) št. 582/2004 z dne 26. marca 2004 o razpisu stalnega javnega razpisa za izvozna nadomestila za posneto mleko v prahu (4) določata vsote razpisne varščine, ki se položijo pred koncem obdobja za oddajo ponudb.
(3)
Glede na trend izvoznih nadomestil v zadnjih mesecih je primerno prilagoditi raven varščin in hkrati zagotoviti, da ostanejo dovolj visoke, da preprečijo špekulativne zahtevke.
(4)
Za vzpostavitev korelacije med nadomestilom in varščino ter s ciljem usklajenega pristopa za vsa nadomestila je primerno določiti razpisne varščine kot odstotek nadomestila.
(5)
Uredbe (ES) št. 174/1999, (ES) št. 581/2004 in (ES) št. 582/2004 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
V členu 9(1) Uredbe (ES) št. 174/1999 se točke (a), (b), (c) in (d) nadomestijo z naslednjim:
„(a)
15 % za proizvode z oznako KN 0405;
(b)
15 % za proizvode z oznako KN 0402 10;
(c)
15 % za proizvode z oznako KN 0406;
(d)
15 % za ostale izdelke.“
Člen 2
V členu 3(2) Uredbe (ES) št. 581/2004 se prvi odstavek nadomesti z naslednjim:
„2. Razpisna varščina je 15 % najnovejšega najvišjega razpisnega nadomestila, ki je določeno za oznake proizvoda in namembna območja iz člena 1(1).
Vendar pa razpisna varščina ne sme biti manjša od 6 EUR/100 kg.“
Člen 3
V členu 3(2) Uredbe (ES) št. 582/2004 se prvi odstavek nadomesti z naslednjim:
„2. Razpisna varščina je 15 % najnovejšega najvišjega razpisnega nadomestila, ki je določeno za oznake proizvoda in namembne države iz člena 1(1).
Vendar pa razpisna varščina ne sme biti manjša od 6 EUR/100 kg.“
Člen 4
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. marca 2006

Labels: 3
17